b'\n_START_ARTICLE_\nWear OS\n_START_SECTION_\nK\xc3\xa4ytt\xc3\xb6\n_START_PARAGRAPH_\nWear OS -laitteet ovat yhteensopivia Android-laitteiden kanssa. Lis\xc3\xa4ksi on huhuttu, ett\xc3\xa4 Google on kehitt\xc3\xa4m\xc3\xa4ss\xc3\xa4 Wear OS:iin yhteensopivuutta iPhonejen kanssa. Wear OS -kellot yhdistet\xc3\xa4\xc3\xa4n puhelimeen Wi-Fi-verkolla tai Bluetoothilla._NEWLINE_Wear OS -kellot vastaanottavat ilmoituksia puhelimesta ja seuraavat k\xc3\xa4ytt\xc3\xa4j\xc3\xa4n aktiivisuutta. Kellossa on Google Now -palvelu, joka aktivoituu "Okay Google" -komennolla. Se osaa vastata k\xc3\xa4ytt\xc3\xa4j\xc3\xa4n kysymyksiin ja toimii kauko-ohjaimena muille laitteilla._NEWLINE_Helmikuussa 2017 julkaistavan Android Wear 2.0 -p\xc3\xa4ivityksen my\xc3\xb6t\xc3\xa4 Android Wearia k\xc3\xa4ytt\xc3\xa4vist\xc3\xa4 \xc3\xa4lykelloista tulee v\xc3\xa4hemm\xc3\xa4n \xc3\xa4lypuhelimista riippuvaisia. P\xc3\xa4ivityksen my\xc3\xb6t\xc3\xa4 \xc3\xa4lykelloihin tulee oma Google Play -sovelluskauppa, tuki Google Pay -maksuille ja Google Assistant.'